b'\n_START_ARTICLE_\nSkrivanek\n_START_SECTION_\nIstorija\n_START_PARAGRAPH_\nIki pat 1989 m. Var\xc5\xa1uvos pakto valstyb\xc4\x97se vertimo paslaugas teik\xc4\x97 valstybin\xc4\x97s institucijos. Po Aksomin\xc4\x97s revoliucijos, 1990 m. \xc4\x8dekas Pavel Skrivanek \xc4\xafk\xc5\xabr\xc4\x97 \xe2\x80\x9eSkrivanek vertim\xc5\xb3 biur\xc4\x85\xe2\x80\x9c (P\xc5\x99ekladatelsk\xc3\xbd servis sk\xc5\x99iv\xc3\xa1nek). Per kelet\xc4\x85 met\xc5\xb3 \xe2\x80\x9eSkrivanek\xe2\x80\x9c tapo rinkos lyderiu \xc4\x8cekijos Respublikoje ir i\xc5\xa1sivyst\xc4\x97 \xc4\xaf vien\xc4\x85 pirmaujan\xc4\x8di\xc5\xb3 vertimo ir lokalizacijos paslaugas teikian\xc4\x8di\xc5\xb3 kompanij\xc5\xb3 Vidurio ir Ryt\xc5\xb3 Europoje. 2010 m. \xe2\x80\x9eSkrivanek\xe2\x80\x9c buvo suteiktas sertifikatas, patvirtinantis, kad kompanijoje \xc4\xafdiegta kokyb\xc4\x97s kontrol\xc4\x97s sistema atitinka ISO 9001:2008 standart\xc5\xb3 serijos reikalavimus, taip pat ir EN 15038:2006 sertifikatas, patvirtinantis, kad kompanijos kokyb\xc4\x97s sistema atitinka vertim\xc5\xb3 industrijos standartus. 2011 m. kompanijai suteiktas EN ISO 14001:2004 aplinkos apsaugos sertifikatas. \xe2\x80\x9eSkrivanek\xe2\x80\x9c yra oficiali vertimo paslaug\xc5\xb3 teik\xc4\x97ja Europos S\xc4\x85jungos institucijoms.\n_START_SECTION_\n\xe2\x80\x9eSkrivanek\xe2\x80\x9c Lietuvoje\n_START_PARAGRAPH_\n\xe2\x80\x9eSkrivanek\xe2\x80\x9c Lietuvoje atstovauja UAB \xe2\x80\x9eSkrivanek vertim\xc5\xb3 biuras\xe2\x80\x9c, veikl\xc4\x85 prad\xc4\x97jusi 2004 m. \xc4\xaemon\xc4\x97je, \xc4\xafsik\xc5\xabrusioje Vilniuje, dirba 8 darbuotojai. \xe2\x80\x9eSkrivanek vertim\xc5\xb3 biuras\xe2\x80\x9c yra pirmame Lietuvos vertim\xc5\xb3 biur\xc5\xb3 de\xc5\xa1imtuke. \xc4\xaemon\xc4\x97 teikia vertimo ra\xc5\xa1tu, redagavimo, vertimo \xc5\xbeod\xc5\xbeiu, lokalizacijos, maketavimo ir kalb\xc5\xb3 kurs\xc5\xb3 paslaugas.\n_START_SECTION_\nTechnologijos\n_START_PARAGRAPH_\nVisose kompanijos atstovyb\xc4\x97se yra naudojama naujausia kompiuterin\xc4\x97 \xc4\xafranga bei komunikacijos technologijos, taip pat naujausios vertimo atminties programos, tokios kaip TRADOS, ACROSS, NEMO, SDLX, TSTREAM ir kt., galin\xc4\x8dios nepaprastai pagreitinti vertimo proces\xc4\x85 bei u\xc5\xbetikrinti terminologijos nuoseklum\xc4\x85, dirbant su dideliais projektais.'